बर्खे भेलमा बजेट पनि बाढी जसरि नै बगाउदै ओली सरकार, तीन दिनमा साढे २६ अरब खर्च !
काठमाडौं – सरकारले आर्थिक वर्षको अन्तिममा बजेट खर्चलाई तिव्रता दिएको छ । महालेखा नियन्त्रकको कार्यालयका अनुसार सरकारले पछिल्लो तीन दिनमा साढे २६ अरब बढी रुपैयाँ खर्च गरेको हो ।
सरकारले असारे विकासमा यति धेरै खर्च गरेको हो । आर्थिक वर्षको अन्तिम समयमा बर्खे भेल बगे जस्तै खर्चको अनुपात बढेको छ । विकास खर्चका नाउमा यो आर्थिक वर्षको बजेट सक्ने उद्येश्यले सरकार अन्धाधुन्ध खर्च गरिरहेको हो । असारे झरीमा समेत सडक कालोपत्रे गर्ने काम निर्वाध भईरहेको छ ।
महालेखा नियन्त्रक कार्यालयका अनुसार गएको सोमबार यता तीन दिनमा २६ अरब ७१ करोड ५९ लाख रुपैयाँ खर्च भएको छ । जसमा पुँजीगत तर्फ १३ अर्ब रुपैयाँ भन्दा बढी र चालु खर्चतर्फ १३ अरब ६७ करोड रुपैयाँ भन्दा बढी छ ।
सरकारले वुधरबारसम्म कुल ९ खरब ९९ अरब २० करोड रुपैयाँ खर्च गरेको छ । चालु आर्थिक वर्षका लागि सरकारले कुल बजेट १२ खरब ७९ अरब ७४ करोड रुपैयाँ विनियाजन गरेको थियो ।
मिडिया डबली डबली नेटवर्क्स प्रालि द्वारा संचालित तपाई हामि सबैको सुचना आदान प्रदान गर्ने साझा डबली हो। हामि मुलत: खोज तथा अनुसन्धानमुलक समाचारमा विशेष ध्यान दिनेछौ। हामि समाचार विशेष तथा भरपर्दो स्रोत बाट प्रमाण को आधारमा लेख्नेछौ। तपाई पाठकहरुले दिएको सुझावनै हाम्रो प्रेरणाको स्रोत हो। तपाईलाई हाम्रो समाचार मन परेमा पढेर शेयर पनि गरिदिनु हुन आग्रह गर्दछौ।